Skawa jõgi
Skawa on jõgi Poolas Väike-Poola vojevoodkonnas, Wisła parempoolne lisajõgi. Jõgi saab alguse Lääne-Karpaatides Spytkowice küla lähistelt umbes 700 meetri kõrguselt üle merepinna. Suubub Wisła jõkke Smolice küla lähistel. Skawa jõe pikkus on 96 km, valgala pindala 1160 km². Suuremad jõeäärsed linnad on Jordanów, Maków Podhalański, Sucha Beskidzka, Wadowice ja Zator. 2014. aastal ehitati Świnna Porębas jõele tamm.